پرزیدنت رجب طیب اردوغان، ترور هؤرگوت‌لری‌نین اورتادوغو‌دان سؤکولوب آتیلماسی لازیم اولدوغونو سؤیله‌دی.
پاکیستانین باشکندی اسلام‌آباددا تشکیل ائدیلن 13.جو اقتصادی امکداش‌لیق تشکیلاتی لیدئرلر ذیروه‌سی‌نین آچیلیشیندا دانیشان اردوغان،
"ایلک وظیفه‌میز، سوریه، عراق و یمن کیمی اؤلکه‌لرده آخان قانی داوردورماق‌دیر" دئدی.
اردوغان، چیخیشیندا، آیریجا، تورکیه‌نین انرژی قونوسونا وئردیگی اؤنمی وورغولادی، عضو اؤلکه‌لری سیاسی دایانیشمایا چاغیردی.
اردوغان؛
"مؤوجود رقم‌لر پتانسیلیمیزی یئتری قدر حرکته گئچیره‌ممه‌دیگیمیزی اورتایا قویور. اؤلکه‌لر آراسیندا تیجارتین آرتماسی اوچون هاوا، قورو و دنیز یولو نقلیاتی‌نین کیفیتینی آرتیرمالیییق" دئدی.
اردوغان، تورکیه‌نین آزیمساناممایاجاق ساییدا بؤیوک پروژه‌نی حیاتا گئچیردیگینی ایفاده ائده‌رک، بو پروژه‌لرین بؤلگه اؤلکه‌لرینه ده فایدا تامین ائدجیینی ایفاده ائتدی.
اردوغان، ارمنی‌لرین، داغ‌لیق قاراباغی ایشغا‌لی‌نین ده قبول ائدیله‌بیلمز اولدوغونو، بو پروبلئمین گؤزآردی ائدیلمه‌مه‌سی گرکدیگینی سؤیله‌دی.
پرزیدنت اردوغان، تشکیلات عضوو اؤلکه‌لری، حاق‌سیز بیر تجریده تابع توتولان قوزئی قیبریس تورک جمهوریتی ایله دایانیشمانین گوجلندیریلمه‌سینه چاغیردی.
اردوغان، دونن گئتدیگی اسلام‌آباددا، پاکیستان پرزیدنتی ممنون حسینین لیدئرلر شرفینه وئردیگی یئمه‌یه قاتیلمیشدی.
مطبوعاتا باغلی گرچکلشن یئمک بیر ساعات 30 دقیقه داوام ائتدی.
اردوغان داها سونرا آذربایجان پرزیدنتی ایلهام علی‌یئو ایله گؤروشدو.
یئنه مطبوعاتا باغلی گرچکلشن گؤروشمه، تخمینا 50 دقیقه داوام ائتدی.
پرزیدنت اردوغان، دوننکی پروگرامی چرچیوه‌سینده پاکیستان باشباخانی نواز شریفی ده قبول ائتدی.
